Document ID: 32005R1857

ΚΑΝΟΝΙΣΜΌΣ (ΕΚ) αριθ. 1857/2005 ΤΗΣ ΕΠΙΤΡΟΠΉΣ
της 14ης Νοεμβρίου 2005
για τροποποίηση του κανονισμού (ΕΚ) αριθ. 1864/2004 σχετικά με το άνοιγμα και τον τρόπο διαχείρισης δασμολογικών ποσοστώσεων για κονσέρβες μανιταριών εισαγόμενες από τρίτες χώρες
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2201/96 του Συμβουλίου, της 28ης Οκτωβρίου 1996, για την κοινή οργάνωση αγοράς στον τομέα των μεταποιημένων προϊόντων με βάση τα οπωροκηπευτικά (1), και ιδίως το άρθρο 15 παράγραφος 1,
Εκτιμώντας τα ακόλουθα:
(1)
Με τον κανονισμό (ΕΚ) αριθ. 1864/2004 της Επιτροπής (2), ανοίχθηκαν δασμολογικές ποσοστώσεις για τις εισαγωγές στην Κοινότητα κονσερβών μανιταριών του γένους Agaricus.
(2)
Λόγω της σύναψης πρόσθετων πρωτοκόλλων των ευρωπαϊκών συμφωνιών σύνδεσης με τη Βουλγαρία και τη Ρουμανία, τα οποία εγκρίθηκαν με τις αποφάσεις 2005/430/ΕΚ, Ευρατόμ (3) και 2005/431/ΕΚ, Ευρατόμ (4) του Συμβουλίου και της Επιτροπής, πρέπει να τροποποιηθούν οι δασμολογικοί συντελεστές για τα προϊόντα καταγωγής Ρουμανίας και οι δασμολογικές ποσοστώσεις για τα προϊόντα καταγωγής Βουλγαρίας, που καθορίζονται στον κανονισμό (ΕΚ) αριθ. 1864/2004.
(3)
Τα πρόσθετα πρωτόκολλα των ευρωπαϊκών συμφωνιών σύνδεσης με τη Βουλγαρία και τη Ρουμανία, τα οποία εγκρίθηκαν με τις αποφάσεις 2005/430/ΕΚ, Ευρατόμ και 2005/431/ΕΚ, Ευρατόμ του Συμβουλίου και της Επιτροπής, άρχισαν να ισχύουν την 1η Αυγούστου 2005. Ως εκ τούτου, ο παρών κανονισμός πρέπει να εφαρμόζεται από την ίδια ημερομηνία.
(4)
Συνεπώς, ο κανονισμός (ΕΚ) αριθ. 1864/2004 πρέπει να τροποποιηθεί αναλόγως.
(5)
Τα μέτρα που προβλέπονται από τον παρόντα κανονισμό είναι σύμφωνα με τη γνώμη της επιτροπής διαχείρισης μεταποιημένων προϊόντων με βάση τα οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1864/2004 τροποποιείται ως εξής:
1)
Στο άρθρο 1 παράγραφος 2, το δεύτερο εδάφιο αντικαθίσταται από το ακόλουθο κείμενο:
«Ωστόσο, δεν επιβάλλεται δασμός στην περίπτωση των προϊόντων καταγωγής Ρουμανίας (αύξων αριθμός 09.4726) και Βουλγαρίας (αύξων αριθμός 09.4725).»
2)
Το παράρτημα I αντικαθίσταται από το ακόλουθο παράρτημα:
«ΠΑΡΑΡΤΗΜΑ I
Ποσότητα σε τόνους (στραγγισμένο καθαρό βάρος) και χρονικό διάστημα εφαρμογής των δασμολογικών ποσοστώσεων που αναφέρονται στο άρθρο 1 παράγραφος 1
Χώρα καταγωγής
1η Ιανουαρίου έως 31 Δεκεμβρίου εκάστου έτους
Βουλγαρία
2 887,5 (5)
Ρουμανία
500
Κίνα
23 750
Λοιπές χώρες
3 290
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Αυγούστου 2005.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 14 Νοεμβρίου 2005.

Labels: 17
3
6
18
15